


  Önkormányzat		    
      Csánig

Cs/39-7/2026.

J e g y z ő k ö n y v

Csánig község Önkormányzatának Képviselő-testülete 2026. június 22-én, (hétfőn) 16:15 órakor a Közösségi Házban megtartott üléséről.

Jelen voltak: Patyi Szabolcs polgármester, Szutor István képviselő, Szutorné Varga Bernadett képviselő

Távolmaradását előzetesen bejelentette: Pintér Adrienn alpolgármester, Győrvári György Szilárd képviselő

Tanácskozási joggal vett részt: Böröndyné Nagy Anikó aljegyző

Meghívottak: Csóka Géza pénzügyi ügyintéző, Molnár Krisztián pályázati referens, Gömböcz Róbertné szociális gondozó, Balter János falugondnok 

Lakosság részéről megjelent: 4 fő

Patyi Szabolcs polgármester köszöntötte a megjelenteket, megállapította, hogy az 5 képviselőből jelen van 3 fő, az ülés határozatképes, azt megnyitotta

Napirendre az alábbi javaslatot tette:
1. Beszámoló az idősek helyzetéről
2. Beszámoló a falugondok munkájáról
3. Gépjárműüzemeltetési szabályzat módosítása
4. Általános tartalékkeret felhasználásáról döntés
5. Az önkormányzat 2026. évi költségvetéséről szóló önkormányzati rendelet módosítása
6. Törzskönyvi nyilvántartásba új kormányzati funkció felvétele
7. Szippantott szennyvízre vonatkozó szerződés megszűntetésének kezdeményezése

Képviselő-testület a javasolt napirenddel egyhangúlag egyetértett.

Patyi Szabolcs polgármester a napirend tárgyalása előtt a két ülés között végzett munkáról és a fontosabb intézkedésekről, valamint a lejárt határidejű határozatok végrehajtásáról adott számot.

1.Beszámoló a két ülés között végzett munkáról, fontosabb intézkedésekről és a korábbi döntések végrehajtásáról:

- 2026. május 28-án részt vett a Répcelak és Térsége Önkormányzati Társulás Társulási Tanácsa ülésén.
- 2026. május 29- én a Rókavár Vendégház által felajánlott támogatási összegből beszerezték a virágosításhoz szükséges növényeket, melyeket a „kis csapattal” a település több pontján elültettek. Köszöni mindenkinek a munkáját és segítségét.
- 2026. május 31- én a Hősök Napja alkalmából tartottak megemlékezést, majd kitáncolták a májusfát. Ezt követően a Csánig ÖTE társadalmi munka keretében felújított szertárát tekinthették meg az érdeklődők a Nyitott Szertárkapuk program keretében. A program folytatásaként a Petőfi parkban kicsiknek és nagyoknak egyaránt lehetőségük nyílt megismerkedni a tűzoltó felszerelésekkel. Köszöni mindenkinek a segítségét, aki hozzájárult ennek a tartalmas napnak a megszervezéséhez és lebonyolításához.
- 2026. június 10-én a 132 kV-os vezeték építése során keletkezett károkat járták körbe a helyreállítást végző kivitelezővel, annak érdekében, hogy a szükséges helyreállítási munkák megfelelően megtörténjenek.
- 2026. június 11-én Győrben részt vett a TÖOSZ által szervezett szakmai fórumon.
-2026. június 13-án megtartották „A Mézeskalács Szakkör” kiállítását, valamint a falutörténeti kiállítást. Köszöni mindazok munkáját és segítségét, akik részt vettek az előkészületekben és a rendezvény sikeres lebonyolításában.

2. Átruházott hatáskörben hozott döntés a két ülés között: 

- rendkívüli települési támogatás: 1 megállapítás 20.000,-Ft összegben.

Megkérdezte, hogy van-e valakinek kérdése, bejelentése, javaslata a két ülés között végzett munkával kapcsolatban.

Más kérdés, hozzászólás vagy bejelentés nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:

[bookmark: _Hlk175647355][bookmark: _Hlk188883986]32/2026.(VI.22.) számú határozat:
[bookmark: _Hlk168399249][bookmark: _Hlk1200042311]Csánig Önkormányzatának Képviselő-testülete az átruházott hatáskörben hozott döntésekről, a két ülés között végzett munkáról, fontosabb intézkedésekről, valamint a lejárt határidejű határozatok végrehajtásáról szóló tájékoztatást elfogadta és tudomásul vette.
[bookmark: _Hlk1683992491]
Felelős: Patyi Szabolcs polgármester
Határidő: azonnal


1. Napirend
Beszámoló az idősek helyzetéről
Előadó: Gömböcz Róbertné szociális gondozó

Írásos beszámoló a jegyzőkönyv mellékleteként csatolva.

Gömböcz Róbertné szociális gondozó: Tisztelettel köszönti a jelenlévőket. A beszámoló mindenki számára ismert. Az elmúlt évhez képest a házi segítségnyújtásban részesülök száma 7 főről  halálozás miatt 6 főre csökkent. Jelen pillanatban nincs új igénylő a szolgáltatás igénybevételére. Örvendetes, hogy a szolgáltatásért fizetendő óránkénti térítési díj mértéke évek óta nem változott, maradt az 565,-Ft. Ezt az összeget a lakosság elfogadta, pedig valószínűleg ennél többe kerül a szolgáltatás díja, de félő, hogyha a díjat felemelik még ennyien sem veszik igénybe a szolgáltatást. A szociális étkeztetést már 21 fő igényli, a folyamatos étkezők létszáma 15 fő, a többi igénylő alkalomszerűen kéri az étkeztetést. Az étel minőségével meg vannak elégedve az étkezők, illetve a térítési díj mértékével is, mely 737,-Ft/ebéd. Úgy gondolja, hogy a térítési díj idővel változni fog, de véleménye szerint az igénylők mivel hozzá szoktak a szolgáltatás minőségéhez továbbra is kérni fogják. Kérdés esetén szívesen válaszol. Kéri a beszámoló elfogadását.

Kérdés, hozzászólás:
Patyi Szabolcs polgármester: Párhuzamosan működtetni a szociális gondozást és a falugondnoki szolgálatot nagyon nehéz feladat. A szociális gondozó által végzett szolgáltatás térítési díjköteles, míg a falugondoki szolgáltatás ingyenes. Nehéz új főt becsatlakoztatni a szolgáltatás igénybevételére, mivel fizetős. Nyilván, ha lesz igénylő szívesen fogadják.   Szeretné megköszönni a szociális gondozó egész éves kitartó munkáját. Megkérdezi a jelenlévőket, hogy van-e kérdés, hozzászólás a beszámolóhoz. Amennyiben nincsen kérdés, hozzászólás, kéri a beszámoló elfogadását. Kéri a Képviselő-testület döntését.

Más kérdés, hozzászólás nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:


33/2026. (VI.22.) számú határozat:
Csánig község Önkormányzatának Képviselő-testülete az idősek helyzetéről szóló beszámolót elfogadja. 

Felelős: Patyi Szabolcs polgármester
Határidő: azonnal


2. Napirend
Beszámoló a falugondnok munkájáról
Előadó: Balter János falugondnok

Írásos beszámoló a jegyzőkönyv mellékleteként csatolva. 

Balter János falugondnok: Nagy tisztelettel köszönt mindenkit. A beszámolót a Képviselő-testület tagjai megkapták. A beszámolót azzal egészítené ki, hogy bővült a tevékenységi köre egyéb feladatokkal, melyet szükséges feltüntetni a tevékenységi naplóban is. A falugondnoki munkáját két fő közfoglalkoztatott segíti, többek között az ételszállításban, illetve az egyéb feladatok elvégzésében. Köszöni a közfoglalkoztatottak eddigi munkáját és bízik abban, hogy a továbbiakban is jól tudnak együtt dolgozni.  Kérdés esetén szívesen válaszol. Kéri a beszámoló elfogadását. 

Kérdés, hozzászólás:
Patyi Szabolcs polgármester: Nagyon sok feladat van a kistelepülés méretéhez képest. Jól tudják, hogy a zöldterület karbantartás nem falugondnoki feladat, de ettől függetlenül a falugondok ellátja, illetve ellátják. Így elég magas költséget tudnak megtakarítani az önkormányzat költségvetésében. Köszöni a falugondnok, illetve a „kis csapat” munkáját, hogy nap mint nap azért dolgoznak, hogy a lakosságnak jobb legyen a komfortérzete, az élő környezetük.  Megkérdezi a jelenlévőket, hogy van-e kérdés, hozzászólás a beszámolóhoz Amennyiben nincsen kérdés, hozzászólás, kéri a beszámoló elfogadását. Kéri a Képviselő-testület döntését.

Más kérdés, hozzászólás nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:


34/2026. (VI.22.) számú határozat:
Csánig Község Önkormányzatának Képviselő-testülete a falugondnok munkájáról szóló beszámolót elfogadja. 

Felelős: Patyi Szabolcs polgármester
Határidő: azonnal


[bookmark: _Hlk199159355][bookmark: _Hlk191476051]3.  Napirend
Gépjármű üzemeltetési szabályzat módosítása
Előadó: Böröndyné Nagy Anikó aljegyző

Írásos előterjesztés, határozati javaslat és Csánig Község Önkormányzatának Gépjármű üzemeltetési szabályzata a jegyzőkönyv mellékleteként csatolva.

Böröndyné Nagy Anikó aljegyző: A Gépjármű üzemeltetési szabályzatot 2009-ben fogadta el a Képviselő-testület, melyet azóta többször is módosítottak, aktualizáltak. Most a szabályzatot a VIII. fejezet miatt kell módosítani, mely azt tartalmazza, hogyha a gépjármű javítás alatt van és nélkülözni kell, akkor hogyan tudják megoldani a szállítást. Most minden lehetséges variációt beírtak ebbe a fejezetbe: az önkormányzat üzemeltetésében lévő gépjármű akadályoztatása (javítás) esetén a polgármester eseti előzetes engedélyével az állományba tartozó személy, valamint a polgármester saját, biztosítással rendelkező gépkocsiját, kölcsönösség alapján Nick község Falugondnoki szolgálatához tartozó gépjárművet, vagy bérelt autót használhat feladatainak ellátásához. Ezzel a módosítással aktualizálták a gépjármű üzemeltetési szabályzatot. 
 
Kérdés, hozzászólás:
Patyi Szabolcs polgármester: Nyilván igyekeztek minden lehetséges variációt belefoglalni a szabályzatba, hogy minél szélesebb körben tudjanak megoldást találni, hogyha a gépjármű javítás alatt van. Amennyiben nincsen kérdés, hozzászólás, kéri az előterjesztéshez csatolt határozati javaslat elfogadását. Kéri a képviselő-testület döntését. 

Más kérdés, hozzászólás nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:


35/2026. (VI.22.) számú határozat:
Csánig Község Önkormányzatának Képviselő-testülete a gépjármű üzemeltetési szabályzatot az előterjesztésben részletezett módosítással jóváhagyja, és egységes szerkezetben elfogadja.

Felelős: Patyi Szabolcs polgármester
Határidő: azonnal


4.  Napirend
Általános tartalékkeret felhasználásáról döntés
Előadó: Csóka Géza pénzügyi ügyintéző

Írásos előterjesztés és a határozati javaslat a jegyzőkönyv mellékleteként csatolva.

Csóka Géza pénzügyi ügyintéző: Az előterjesztésben leírta, hogy miért szeretnének átcsoportosítást eszközölni a költségvetésben.

Kérdés, hozzászólás:
Patyi Szabolcs polgármester: A költségvetés tervezésekor külön nem terveztek köztemetés jogcímre, de egy váratlan haláleset miatt célszerű lenne, ha a költségvetés tartalmazna ilyen előirányzatot.  Ezért kéri, hogy az általános tartalék terhére 300.000,-Ft-ot csoportosítsanak át egy esetleges köztemetés költségére. Amennyiben nincsen kérdés, hozzászólás, kéri az előterjesztéshez csatolt határozati javaslat elfogadását. Kéri a képviselő-testület döntését. 

Más kérdés, hozzászólás nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:


36/2026. (VI.22.) számú határozat:
Csánig Község Önkormányzatának Képviselő-testülete hozzájárul, hogy az általános tartalék terhére 300 000 Ft átcsoportosításra kerüljön a K48 Egyéb nem intézményi ellátások rovatra egy esetleges köztemetés fedezetére. Az átcsoportosítás a költségvetés módosításban beépítésre kerül.

Határidő: azonnal
Felelős: Patyi Szabolcs polgármester


5.  Napirend
Az önkormányzat 2026. évi költségvetéséről szóló önkormányzati rendelet módosítása
Előadó: Csóka Géza pénzügyi ügyintéző

Írásos előterjesztés, rendelet-tervezet, indokolások, előzetes hatásvizsgálat a jegyzőkönyv mellékleteként csatolva. 

Csóka Géza pénzügyi ügyintéző: A törvényi előírásoknak megfelelően negyedévenként szükséges a költségvetési rendeletet módosítani. Az előterjesztésben részletesen leírta, hogy miért szükséges a módosítás. Az előterjesztésben látszik, hogy elsősorban a bevételi oldalon keletkező többletbevételek, többlettámogatások miatt került sor az előirányzat módosítására. Ilyen a szociális ágazati összevont pótlék, melyet a szociális gondozó és a falugondnok után kap meg az önkormányzat utólagosan. A közfoglalkoztatás támogatását szintén utólagosan finanszírozza az állam. Januártól életbe lépett egy új kiegészítő pótlék a szociális ágazatban dolgozók számára. Az elmúlt ülésen, a zárszámadás elfogadásánál említette, hogy a tavalyi évben kapott állami támogatásból vissza kell fizetni 94.521,-Ft-ot. Ez most került beépítésre az önkormányzat költségvetésébe. Érkezett felajánlás virágosításra 100.000,-Ft összegben, illetve az előző fűnyíró traktor alkatrészként értékesítésre került, mely szintén beépítésre került a költségvetésbe. Múlt héten a jegyzővel, aljegyzővel és a polgármesterrel közösen áttekintették az önkormányzat költségvetését és megállapítható, hogy időarányosan tartják a megtervezett sorokat. Az önkormányzat költségvetése továbbra is stabil. 

Kérdés, hozzászólás:
Patyi Szabolcs polgármester: Amennyiben nincsen kérdés, hozzászólás, kéri az előterjesztéshez 
csatolt rendelet-tervezet elfogadását. Kéri a Képviselő-testület döntését.

Más kérdés, hozzászólás nem volt.

Képviselő-testület 3 szavazattal, tartózkodás, ellenszavazat nélkül az alábbi rendeletet alkotta:

Csánig Község Önkormányzata Képviselő-testületének 6/2026.(VI.23.) önkormányzati rendelete az önkormányzat 2026. évi költségvetéséről szóló 3/2026.(II.24.) önkormányzati rendelete módosításáról.

A rendelet a jegyzőkönyvhöz csatolva.


6.  Napirend
Törzskönyvi nyilvántartásba új kormányzati funkció felvétele
Előadó: Csóka Géza pénzügyi ügyintéző

Írásos előterjesztés és a határozati javaslat a jegyzőkönyv mellékleteként csatolva.

Csóka Géza pénzügyi ügyintéző: A könyvelésben azokat a kormányzati funkciókat lehet használni, melyek a törzskönyvi nyilvántartásban is szerepelnek. Az idei évben a szennyvíznek a gyűjtése, elszállítása oly módon változott, hogy az idei évben nem utólagosan, hanem Szabó Norbert közszolgáltatóval kötött szerződés értelmében az önkormányzatot terhelő díjat az elszállított mennyiség után negyedévente számlázza ki a vállalkozó, így ez az összeg az Önkormányzat könyvelésében is megjelenik. A könyvelésben a 052020 szennyvíz gyűjtése, tisztítása, elhelyezése kormányzati funkciót kell alkalmazni. Csánig Község Önkormányzatának törzskönyvi kivonata nem tartalmazza ezt a kormányzati funkciót. Ezért szükséges a törzskönyvi nyilvántartásba a 052020 Szennyvíz gyűjtése tisztítása elhelyezése kormányzati funkció felvétele.

Kérdés, hozzászólás:
Patyi Szabolcs polgármester: Amennyiben nincsen kérdés, hozzászólás, kéri az előterjesztéshez csatolt határozati javaslat elfogadását. Kéri a Képviselő-testület döntését.  

Más kérdés, hozzászólás nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:


37/2026. (VI.22.) számú határozat:
Csánig Község Önkormányzatának Képviselő-testülete a 052020 szennyvíz gyűjtése, tisztítása, elhelyezése elnevezésű kormányzati funkciót a törzskönyvi nyilvántartásba felveszi és bejegyezteti.

Felelős: Patyi Szabolcs polgármester
Határidő: azonnal


7.  Napirend
Szippantott szennyvízre vonatkozó szerződés megszűntetésének kezdeményezése
Előadó: Molnár Krisztián pályázati referens

Írásos előterjesztés és a határozati javaslat a jegyzőkönyv mellékleteként csatolva.

Molnár Krisztián pályázati referens: Sokan megtapasztalták, hogy az új közszolgáltatóval merőben más a helyzet, mint a korábbi szolgáltatóval a Pannon-Víz Zrt-vel az elmúlt öt évben. Mindenki előtt ismert, hogy nagyon nehéz elérni az új vállalkozót a tavalyi szerződéskötés óta. A polgármester úr is több alkalommal kap telefont a lakosságtól, hogy nem lehet elérni a vállalkozót. Próbáltak az elmúlt hónapokban egyeztetni vele, hogy próbáljon járatot rendszeresíteni, hogy a szolgáltatást igénybe vevők kiszámíthassák, hogy melyik napokon jön ki a vállalkozó a településre, de semmilyen egyezkedést nem tudtak elérni többszöri nekifutásra sem. Polgármester úrral átbeszélték a kialakult helyzetet és arra jutottak, hogy szeretnék a szolgáltatóval a közszolgáltatási szerződést közös megegyezéssel megszűntetni. A szennyvízszállítás kötelezően ellátandó önkormányzati feladat, ezért a szerződés megszűntetését megelőzően ajánlattételi eljárást kell lefolytatni. Legalább három releváns vállalkozónak kell kiküldeni az ajánlatot. Amennyiben eredménytelen lesz az ajánlattételi felhívás, akkor ezt újból meg kell ismételni. Abban az esetben, ha a második ajánlatkérés is eredménytelenül zárul, akkor folyamodhat az önkormányzat Győr-Moson-Sopron Megyei Kormányhivatalhoz, mint vízügyi hatósághoz-hatósági kijelölés kéréséhez, mely hosszabb folyamat. Rengeteg dokumentumot kell begyűjteni, valószínű, hogy helyszíni egyeztetésre is ki fognak jönni. Keresnek egy földrajzilag közel lévő vállalkozót, aki vállalja a szolgáltatást előre egyeztetett díjon. A folyamat zárásaként az önkormányzatnak kell megkötni legfeljebb öt évre a szerződést a hatóság által kijelölt vállalkozóval. Próbálnak úgy megállapodást kötni, mint a Pannon Víz Zrt-vel, hogy a szolgáltatás lejártakor egyösszegben elszámolnak az energetikai hivatal felé, mely a szolgáltatás teljes költségét megtéríti az önkormányzat részére, amiből az önkormányzat kifizeti a vállalkozót. Pontos dátumokat nem tudott beleírni az előterjesztésbe a szabadságolások (kormányhivatal, szolgáltatók) miatt. Mindenképpen úgy kell számolni, hogy a nyári hónapokban a jelenlegi szolgáltatóval kell elláttatni a nem közművel összegyűjtött háztartási szennyvíz összegyűjtését. Úgy gondolja, hogy a szeptemberi ülésen tudnak dönteni az új közszolgáltatóról, illetve ekkor tudják a tárgyban irányadó rendeletet módosítani. A Képviselő-testületnek azt kell eldönteni, hogy mi legyen a meglévő közszolgáltatási szerződéssel. 

Kérdés, hozzászólás:
Patyi Szabolcs polgármester: Nyilván a szennyvízszállítással kapcsolatos panaszok hozzá érkeznek, melyből nagyon sok van. Úgy gondolja, hogy a szolgáltató vehetné a fáradtságot a személyes egyeztetésre, de arra sem volt hajlandó, hogy eljöjjön a településre és beszéljenek a felmerült problémákról. Személy szerint többször hívta az elérhetőségüket, ahol flegmán válaszolnak. Úgy gondolja, hogy ez nem szolgáltatás, melyet most kapnak a vállalkozótól. Előfordulhat, hogy rosszabb helyzetbe kerülnek, de úgy gondolja, hogy valamilyen irányba lépni kell, a lakosságnak egy elfogadható szolgáltatást kell kapni. Nem elfogadható, hogy a XXI. században nincs lehetőség e-mailes bejelentkezésre, nem tud működő rendszert kialakítani, illetve egy olyan személyt alkalmazni, aki folyamatosan kezeli a bejövő hívásokat.  Ezért kezdeményezi a közszolgáltatóval a szerződés megszűntetését. Nyilván ez egy hosszú folyamat, de reméli, hogy sikeres lesz. Amennyiben nincsen kérdés, hozzászólás, kéri az előterjesztéshez csatolt határozati javaslat elfogadását. Kéri a Képviselő-testület döntését.  

Más kérdés, hozzászólás nem volt.

Képviselő-testület 3 szavazattal, ellenszavazat, tartózkodás nélkül az alábbi határozatot hozta:


38/2026. (VI.22.) számú határozat:
Csánig Község Önkormányzatának képviselő-testülete úgy határoz, hogy kezdeményezi a Szabó Norbert egyéni vállalkozóval (9633 Simaság, Deák Ferenc u. 11.) kötött a nem közművel összegyűjtött háztartási szennyvíz összegyűjtésére, elszállítására és ártalmatlanítására vonatkozó közszolgáltatási szerződés közös megegyezéssel való megszűntetését legkésőbb 2026. október 15-i hatállyal. Továbbá új ajánlattételi eljárást folytat le a közszolgáltatás ellátására vonatkozóan.

Felelős: Patyi Szabolcs polgármester
	    dr. Kiss Julianna jegyző
Határidő: azonnal

Miután több napirend nem volt, Patyi Szabolcs polgármester a megjelenést megköszönte, az ülést bezárta. 

k.m.f



               Patyi Szabolcs					                      dr. Kiss Julianna
               polgármester                                                                                              jegyző

